**Γιατί βάφουμε τα αυγά κόκκινα**

Ένα από τα πιο διαδεδομένα έθιμα του Πάσχα είναι το βάψιμο των αυγών τη Μεγάλη Πέμπτη.

Το αυγό -σύμφωνα με την παράδοση- συμβολίζει τον τάφο του Χριστού που ήταν ερμητικά κλειστός  -όπως και το περίβλημα του αυγού- αλλά έκρυβε μέσα του τη «Ζωή», αφού από αυτόν βγήκε ο Ιησούς και αναστήθηκε

Μπορεί τα τελευταία χρόνια το αυγά να βάφονται σε διάφορα χρώματα, όμως η παράδοση τα θέλει κόκκινα. Είναι γεγονός πως τα χρωματιστά αυγά τα συναντάμε στην αρχαιότητα, στη Ρώμη, στην Ελλάδα, στην Κίνα, στην Αίγυπτο, ως δώρα στις ανοιξιάτικες γιορτές μαζί με κουνέλια.

**Γιατί, όμως , βάφονται κόκκινα τα αυγά;**

Ίσως επειδή το κόκκινο συμβολίζει το αίμα και τη θυσία του Ιησού.

Μία εξήγηση που δίνεται συχνά, λέει ότι η Παναγία πήρε ένα καλάθι αυγά και τα πρόσφερε στους φρουρούς Του Υιού της, ικετεύοντάς τους να του φέρονται καλά.. Όταν τα δάκρυά της έπεσαν πάνω στα αυγά, αυτά βάφτηκαν κόκκινα!

Μία άλλη ιστορία συνδέει το κόκκινο χρώμα με τη Μαρία Μαγδαληνή. Όταν ο Ρωμαίος αυτοκράτορας ενημερώθηκε για την Ανάσταση του Χριστού, τη θεώρησε τόσο απίθανη «όσο και το να βαφτούν τα αυγά κόκκινα».Η Μαρία Μαγδαληνή τότε, χρωμάτισε μερικά κόκκινα αυγά και του τα πήγε για να του επιβεβαιώσει το γεγονός.

Μία άλλη ιστορία λέει πως μια γυναίκα που δεν πίστευε την είδηση της Ανάστασης Του Ιησού είπε: «Όταν τα αυγά που κρατώ θα γίνουν κόκκινα, τότε θα αναστηθεί και ο Χριστός». Και τότε αυτά έγιναν κόκκινα»!

**Και γιατί το Πάσχα τσουγκρίζουμε αυγά;;**

Το έθιμο του τσουγκρίσματος των αυγών ξεκίνησε μάλλον στην Βόρεια Αγγλία ως παιχνίδι: Ο κάτοχος του πιο γερού αυγού, ήταν ο νικητής!

Κανονικά πάντως το πρώτο αυγό που βάφεται σε κάθε σπίτι ανήκει στην Παναγία και δεν πρέπει να το «τσουγκρίζουμε».

Πολλές νοικοκυρές ακόμα και σήμερα το φυλάνε στο εικονοστάσι όλο το χρόνο μέχρι το επόμενο Πάσχα, αφού λένε πως δεν χαλάει όλη τη χρονιά!

Τη Μεγάλη Πέμπτη του επόμενου έτους το φυτεύουν στα χωράφια τους για να είναι εύφορα, ή το κρεμάνε στα μαντριά των ζώων για να είναι γόνιμα.

Πηγή: iefimerida.gr

**Τώρα ας βάψουμε κι εμείς τα αυγά με έναν άλλο τρόπο, πιο οικολογικό!!!**

**Τι θα χρειαστείς**

* Ρύζι
* Χρώμα ζαχαροπλαστικής
* Πλαστικά ποτηράκια μιας χρήσης  Διάφανη μεμβράνη
* Γάντια για να μη λερωθείς

**Πώς θα το κάνεις**

Βάζεις μέσα σε ένα πλαστικό ποτήρι μιας χρήσης ρύζι και το χρωματίζεις με χρώμα ζαχαροπλαστικής. Στη συνέχεια βάζεις μέσα το βρασμένο αβγό, κλείνεις με σελοφάν και ανακινείς ελαφρά (προσοχή για να μη ραγίσει) έτσι ώστε το χρωματιστό ρύζι να χρωματίσει το αβγό.

Αν η τεχνική με το ποτήρι σου φαίνεται δύσκολη, μπορείς να βάλεις το χρωματιστό ρύζι σε μια νάιλον σακουλίτσα polybag και να βάλεις μέσα το αβγό. Με μαλακές κινήσεις το περιστρέφεις έτσι ώστε να βαφτεί.

Αν όμως η μαμά αποφασίσει πως θα βάψετε τα αυγά με τις ειδικές βαφές για αυγά υπάρχουν έξυπνα κολπάκια για εσάς….Που θα κάνουν τα αυγά σας πιο όμορφα!!!

1. Αφού τα βράσει η μαμά και πριν τα βάλει στην βαφή αν έχετε στο σπίτι λαδοπαστελ ή κερομπογιες ότι σχεδιάκι σας αρέσει ή ακόμα γραψτε κάπιοο μηνυμα. Αφου μπει στη βαφή τα σημεια αυτά που ζωγραφίσατε δεν θα βαφτούν!!!!
2. Βγείτε έξω και μαζέψετε φύλλα από τα λουλούδια ή τα δέντρα που έχετε στην αυλή ή στο μπαλκόνι σας , μικρά και διαφορετικά μεταξύ τους. Τοποθετήστε τα φύλλα πάνω στο βρασμένο αυγό και τυλίξτε το σφιχτά με ένα κομμάτι από το λεπτό καλσόν της μαμάς. Όταν το βγάλετε από την βαφή και αφαιρέσετε το καλσόν το τύπωμα του φύλλου θα έχει μείνει πάνω στο αυγό!!!!

**Καλή Επιτυχία!!!!**